Shkenca fizike

Shkenca fizike është një degë e shkencës natyrore që studion sistemet jo të gjalla, në kontrast me shkencën e jetës. Aktualisht ka shumë disiplina shkencore të cilat njihen ose quhen "shkencë fizike", prandaj emërtimi më i saktë do të ishte që të gjitha së bashku të quheshin "shkencat fizike".

Shkenca fizike mund të përkufizohet si më poshtë:

 Një degë e shkencës (një ndërmarrje sistematike që ndërton dhe organizon njohuritë në formën e shpjegimeve dhe parashikimeve të testueshme në lidhje me universin ). 
 Një degë e shkencës natyrore - shkenca natyrore është një degë kryesore e shkencës që përpiqet të shpjegojë dhe parashikojë fenomenet e natyrës, bazuar në prova empirike. Në shkencën natyrore, hipotezat duhet të verifikohen shkencërisht për t'u konsideruar si teori shkencore. Vlefshmëria, saktësia dhe mekanizmat socialë që sigurojnë kontroll të cilësisë, të tilla si rishikimi dhe përsëritja e gjetjeve, janë ndër kriteret dhe metodat e përdorura për këtë qëllim. Shkenca natyrore mund të ndahet në dy degë kryesore: shkenca e jetës (për shembull biologjia) dhe shkenca fizike. Secila prej këtyre degëve, dhe të gjitha nëndegët e tyre, referohen si shkenca natyrore.

Historia e shkencës fizike është histori e degës së shkencës natyrore që studion sistemet jo të gjalla, në kontrast me shkencat e jetës. Nga ana e saj ka shumë degë, ku secila referohet si një "shkencë fizike", e që së bashku janë quajtur "shkencat fizike". Sidoqoftë, termi "fizik" krijon një konfuzion të padëshiruar, disi arbitrar, pasi shumë degë të shkencës fizike gjithashtu studiojnë fenomenet biologjike (kimia organike, për shembull).

 Shih edhe 

 Shkenca
 Shkencat formale
 Shkencat natyrore
 Shkencat shoqërore
 Shkencat e zbatuara
 Historia e shkencës
 Historiografia e shkencës

 Literatura 





Kategoria:Shkencë